NORAKSTS

|  |  |
| --- | --- |
| 17.12.2020. | Nr.19/11 |

###### JELGAVAS PILSĒTAS PAŠVALDĪBAS ATBALSTS ĒDINĀŠANAI IZGLĪTOJAMAJIEM ĀRKĀRTĒJĀS SITUĀCIJAS LAIKĀ

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 21.panta pirmās daļas 27.punktu, Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 27.4 1.1.apakšpunktu,

**JELGAVAS PILSĒTAS DOME NOLEMJ:**

1. Pašvaldības budžeta līdzekļus un saņemto valsts budžeta dotāciju brīvpusdienu nodrošināšanai Jelgavas pilsētas pašvaldības administratīvajā teritorijā esošo izglītības iestāžu 1. – 4.klašu izglītojamajiem izlietot 1. – 4.klašu izglītojamo, kuru dzīvesvieta deklarēta Jelgavas pilsētas administratīvajā teritorijā un kuriem izglītības ieguves process notiek daļēji attālināti, ēdināšanai – pārtikas paku piegādei.
2. Lēmuma izpildi organizēt Jelgavas pilsētas pašvaldības iestādes “Jelgavas izglītības pārvalde” vadītājam.
3. Lēmums piemērojams ārkārtējās situācijas darbības laikā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī